**VŠĮ VILNIAUS UNIVERSITETO LIGONINĖ SANTAROS KLINIKOS**

**ATVIRAS KONKURSAS (TARPTAUTINIS PIRKIMAS)**

**SPECIALIOSIOS PIRKIMO SĄLYGOS (SPS)**

**REAGENTAI IR PAGALBINĖS PRIEMONĖS MIKROBIOLOGIJOS LABORATORIJAI (10144)**

1. VšĮ Vilniaus universiteto ligoninė Santaros klinikos (toliau - PO), vykdydama viešąjį pirkimą numato įsigyti reagentus ir pagalbines priemones Mikrobiologijos laboratorijai (toliau – prekės).

2. PO vykdo tarptautinį pirkimą atviro konkurso būdu.

3. Išankstinis skelbimas apie pirkimą nebuvo paskelbtas.

4. Tiesioginį ryšį su tiekėjais įgaliotas palaikyti perkančiosios organizacijos atstovas: Rasa Stackevičienė, vyriausioji viešųjų pirkimų specialistė, tel. +370 5 236 5025, el. p. [rasa.stackeviciene@santa.lt](mailto:rasa.stackeviciene@santa.lt), Santariškių g. 4, LT-08406 Vilnius.

5. Pirkimo objektas yra reagentai ir pagalbinės priemonės Mikrobiologijos laboratorijai.

6. Pirkimas skaidomas į 23 pirkimo dalis.

7. Reikalavimai pirkimo objektui nurodyti SPS 1 priede „Techninė specifikacija“, SPS 2 priede „Prekių pirkimo-pardavimo sutarties bendrosios ir specialiosios sąlygos“ (projekte).

8. Tiekėjo įsipareigojimų įvykdymo vieta yra VšĮ Vilniaus universiteto ligoninė Santaros klinikos, Santariškių g. 2, LT-08406 Vilnius.

9. EBVPD pildomas pagal SPS 3 priede pateiktą failą/šabloną, atsisiuntus ir įkėlus į Viešųjų pirkimų tarnybos interneto svetainę <https://ebvpd.eviesiejipirkimai.lt/espd-web/>. Užpildytas EBVPD šablonas, atsisiųstas bei pasirašytas, turi būti pateiktas Tiekėjo pasiūlyme.

10. Tiekėjo pašalinimo pagrindai ir jų nebuvimą patvirtinantys dokumentai nurodyti BPS 3.3. p.

11. Tiekėjas, dalyvaujantis pirkime, turi atitikti šiuos ekonominės ir finansinės būklės, techninio ir profesinio pajėgumo kvalifikacinius reikalavimus ir, jeigu taikytina, laikytis kokybės vadybos sistemos ir (arba) aplinkos apsaugos vadybos sistemos standartų:

Netaikoma.

12. Kitų atrankos reikalavimų tiekėjams nenustatoma.

13. Pasiūlymo galiojimo užtikrinimas nereikalaujamas.

14. Pirkime kaip prekių egzistavimo bei kokybės charakteristikų įrodymo prašoma pateikti pirkimo objekto pavyzdžių, nurodytų SPS 1 priede „Techninė specifikacija“ iki pasiūlymų pateikimo termino pabaigos (Santariškių g. 2, Vilnius, E korpusas, E258 kab.). PO gali pareikalauti pirkimo objekto pavyzdžių, nenurodytų SPS 1 priede „Techninė specifikacija“, pasiūlymų vertinimo metu dėl jų detalaus įvertinimo pagal techninės specifikacijos reikalavimus ir galutinio įsitikinimo, jog siūlomos prekės pilnai atitinka techninėje specifikacijoje nustatytus reikalavimus ir gali būti naudojamos ligoninėje. Pirkimo objekto pavyzdžius tiekėjas turės pateikti per 7 kalendorines dienas nuo PO prašymo CVP IS priemonėmis gavimo dienos. Tiekėjo prašymu pavyzdžių pateikimo terminas galės būti pratęstas vieną kartą ne ilgiau kaip 3 d. d.

Prekių pavyzdžiai bus vertinami ekspertų, taip pat laimėjusio tiekėjo, su kuriuo bus sudaryta pirkimo sutartis, pavyzdžiai būti naudojami kaip etalonai, priimant pagal pirkimo sutartį tiekiamas prekes, ir gali būti negrąžinami, todėl pavyzdžiai turės būti nemokami ir pateikti kartu su prekių perdavimą įrodančiu dokumentu rašte nurodytu adresu nurodytam asmeniui.

Jei dalyvis nepateiks pirkimo objekto pavyzdžių per prašyme nustatytą terminą, jo pasiūlymas bus atmestas kaip neatitinkantis pirkimo dokumentų reikalavimų.

15. PO atsako į CVPIS prašymą dėl pirkimo dokumentų, jei prašymas yra pateiktas likus 9 kalendorinėms dienoms iki pasiūlymų pateikimo termino pabaigos.

16. Tiekėjo CVPIS prašymu papildomi pirkimo dokumentai (paaiškinimai ar pataisymai) pateikiami ne vėliau kaip likus 6 kalendorinėms dienoms iki pasiūlymų pateikimo termino pabaigos, jei jų paprašyta laiku.

17. PO rengti susitikimų su tiekėjais neketina.

18. Perkančioji organizacija ekonomiškai naudingiausią pasiūlymą išrenka pagal mažiausią kainą. Maksimali pasiūlymo (vertinamoji) kaina kiekvienai pirkimo daliai, kurią viršijus pasiūlymas bus atmestas, yra:

|  |  |  |  |  |
| --- | --- | --- | --- | --- |
| **Pirkimo dalies Nr.** | **Pirkimo dalies pavadinimas** | **Kaina Eur be PVM** | **PVM** | **Kaina Eur su PVM** |
| 1 | Reagentai ir papildomos priemonės antibiotikų jautrumo tyrimams sultinio praskiedimo metodu pagal EUCAST | 14496.00 | 5 | 15220.80 |
| 2 | Reagentai kiekybiniam Hepatito E RNR nustatymui | 9900.00 | 5 | 10395.00 |
| 3 | PVL toksino genų nustatymo rinkinys | 6000.00 | 5 | 6300.00 |
| 4 | Chromogeninė dehidratuota terpė šlapimo organų infekcijų sukėlėjams nustatyti | 28800.00 | 5 | 30240.00 |
| 5 | Chromogeninė dehidratuota terpė B grupės streptokokams nustatyti | 14400.00 | 5 | 15120.00 |
| 6 | Saburo dekstrozės agaras su chloramfenikoliu 90 mm Petri lėkštelėse | 40500.00 | 5 | 42525.00 |
| 7 | Kontaktinės lėkštelės aplinkos tyrimams su triptikazės sojos terpe | 19800.00 | 5 | 20790.00 |
| 8 | Selektyvus chromogeninis agaras Petri lėkštelėse, skirtas B grupės streptokokams izoliuoti | 7500.00 | 5 | 7875.00 |
| 9 | Hemoglobino milteliai | 300.00 | 5 | 315.00 |
| 10 | β-NAD terpių gamybai pagal EUCAST | 560.00 | 5 | 588.00 |
| 11 | Raudonojo fenolio manitolio agaras enterobakterijų fermentacijai tirti | 1800.00 | 5 | 1890.00 |
| 12 | Gramo dažų komplektas | 600.00 | 5 | 630.00 |
| 13 | Sterilios vienkartinės plastmasinės 1 µl kilpelės | 15000.00 | 5 | 15750.00 |
| 14 | Ploni vieliniai tamponėliai be terpės ir be mėgintuvėlio | 690.00 | 5 | 724.50 |
| 15 | Stovas mėgintuvėliams | 520.00 | 21 | 629.20 |
| 16 | Laboratoriniai žymekliai | 3000.00 | 21 | 3630.00 |
| 17 | Pincetas išplonintais galais | 120.00 | 21 | 145.20 |
| 18 | Karščiui atsparus termoizoliacinis padėkliukas | 475.00 | 21 | 574.75 |
| 19 | Popieriniai 11 µm filtrai | 100.00 | 21 | 121.00 |
| 20 | Piltuvėliai | 100.00 | 21 | 121.00 |
| 21 | Tween 20 | 100.00 | 21 | 121.00 |
| 22 | Anglies filtrai dažymo aparatui Borealys | 600.00 | 21 | 726.00 |
| 23 | Adapteriai centrifugos rotoriui | 840.00 | 21 | 1016.40 |

***Pastabos:***

Vadovaujantis Pridėtinės vertės mokesčio įstatymo 19 str. 4 d. nuostatomis, PO kaina suplanuota taikant 5% PVM tarifą 1-14 pirkimo dalims.

Tais atvejais, kai pasiūlymą teikia užsienio tiekėjas, kuriam pagal Pridėtinės vertės mokesčio  įstatymo 19 str. 5 d. taikomas 0 proc. PVM tarifas, arba pasiūlymą teikia PVM mokėtoju neįsiregistravęs Lietuvos Respublikos apmokestinamasis asmuo (ne PVM mokėtojas)*,*tiekėjas kartu su pasiūlymu pateikia laisvos formos dokumentą, kuriame nurodo priežastis, dėl kurių pasiūlyme taikomas 0 proc. PVM tarifas arba PVM netaikomas.

Atmesdama pasiūlymus dėl per didelės pasiūlymo kainos, perkančioji organizacija vertins galutines pasiūlymų kainas su visais mokesčiai, t. y., įskaitant tiekėjo nurodytą PVM bei dėl sutarties sudarymo su viešojo pirkimo laimėtoju perkančiosios organizacijos įgyjamas mokestines prievoles (ar teises).

19. Elektroninis aukcionas pirkime nebus rengiamas.

20. Tiekėjo pasiūlymo forma pateikta SPS 1 priede „Techninė specifikacija **-** Pasiūlymo forma ”.

21. Sutarties įvykdymo užtikrinimas nereikalaujamas.

22. Sutarčiai taikomas fiksuoto įkainio ir maksimalios sumos kainodaros metodas.

23. Galimybės pirkti šias prekes per CPO nėra.

24. Šiame pirkime taikomi aplinkos apsaugos kriterijai (žaliųjų pirkimų reikalavimai). Aplinkos apsaugos kriterijai nustatyti pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“. 4.4.4 papunktį. Aplinkos apsaugos kriterijai nustatyti pirkimo sąlygų viešojo pirkimo – pardavimo sutarties projekte kaip tiekėjo įsipareigojimas.

SPS priedai:

1. Techninė specifikacija **-** Pasiūlymo forma.

2. Prekių pirkimo–pardavimo sutarties bendrųjų ir specialiųjų sąlygų projektas su priedais.

3. EBVPD failas/šablonas.